त्यस्तै उनले उक्त घटनामा अनुसन्धान जारी रहेको भन्दै अनुसन्धानको प्रक्रियामा ढिलोचाडो हुने बताए । प्रधानमन्त्री ओलीले छिटो भन्दा छिटो अनुसन्धान आफूले गृहमन्त्रीलाई आवश्यक निर्देशन दिइसकेको भन्दै अपराधी पक्राउ पर्नेमा आफू विश्वस्त रहेको बताए । भेटमा निर्मलाका आमाबुवाले प्रधानमन्त्री ओलीसँग भावुक हुँदै आफ्नी छोरीको हत्यारा पत्ता लगाउन गम्भीर हुन आग्रह गरेका थिए । निर्मलाकी आमा दूर्गादेवी पन्तले यो हरेक नेपाली चेलीको समस्या भएको भन्दै यसको जडसम्म पुगेर कारवाही हुनुपर्ने बताएका थिए ।
